116 S. BRUSINA. 
znati Spinellove zasluge. Spinelli bi rado meni svu zbirku ustupio 
dotle, dokle bi izradio dotično djelo, a ja bi se toga posla drage 
volje latio, da me pomanjkanje literature ne prisili odustati od 
ove namjere. 
Svaki dan u jutro dohadjao sam na ribarište kod glasovitog 
mosta Rialto, i nabavio sve vrsti riba, koje su nam bile potrebne 
za zbirku, i za koje sam u napried znao, da neću naći u Dalma- 
ciji. Očevidna je razlika medju vrstmi riba, što nadješ na trgu u 
Zadru, u Spljetu, u Dubrovniku i ovdje, i tu se može najbolje 
spaziti koliko se razlikuje u svom obliku fauna obale iztočne od 
zapadne. Tko bi želio mletačkom se faunom upoznati, neka čita 
djelo Dr. Narda: ,Prospetto della fauna marina volgare del ve- 
neto estuario“ u djelu ,Venezia e le sue lagune“ i napose tiskano 
god. 1848. 
Medjutim nastojanjem gosp. Dr. Volpa prispio je ključ knjiž- 
nice, te odmah izvadiše Chiereghinovo djelo, o čemu me uljudnom 
pozivnicom obaviesti isti gospodin. Ja se tamo požurim, gdje mi 
gosp. Dr. Volpe odredi liepu, svietlu sobu na mirnoj strani kon- 
vikta, a ja odmah na posao. Kakovom sam zanimivošću pregledao 
Chiereghinovo djelo i prepisao iz njega potrebne točke, može si 
čovjek lahko pomisliti, kad će znati, da sam došao obično svaki 
dan u 8 ili 9 satih, i neprestano sjedio te radio do 5 ili 6 u večer. 
Poslie takvog rada po mletačkom običaju sam okolo 6 sati obje- 
dovao, a večer sam sproveo u kazalištu , Apollo“, gdje me snadje 
veselje slušati gospodičnu Vizjakovu iz Zagreba, koja je kao 
prima donna u operi Jone tako izvrstno pjevala, da joj vikli 
mletčići burno pleskavahu. Još se pak više uzradovah kad čitah 
zaslužene hvale po novinah, a osobito što su spomenule, da je 
Hrvatica iz Zagreba, i time dale liepu svjedočbu za domorodstvo 
Vizjakino i njezine vieštine, jer mlečići nebi tako izvanredno 
dobro primili kćerku onoga naroda, koj nigdje na svjetu nije toli 
ozloglašen, kao upravo u Mletačkoj i Lombardiji. 
Chiereghinovo neizdano djelo sastoji se iz 12 svezaka u cielom 
listu, i to 3 svezaka teksta iliti opisa, i 9 svezaka slika. U njem 
su naslikane i opisane ribe, korepnjaci, mekušci i iglokožci ja- 
dranskoga mora Chiereghinu poznati, te ako ovo djelo danas ne 
odgovara više sadašnjoj potrebi, jerbo se mnogo toga kašnje našlo, 
a prijašnje bi se moralo drugčije urediti, to je ovo ipak vele- 
cienjeno gradivo za faunu jadransku. Moja je zato svrha bila, iz- 
